Graafinen betoni

**Graafinen betoni** on menetelmä, jossa betonielementin pintaan saadaan kehitettyä pysyvä, tarkka yksityiskohtainen kuvio. Kuvio voi olla käytännössä mikä tahansa: kuva, teksti, rasteri tai viivasto, tai jokin näiden yhdistelmä. Menetelmän kehitti sisustusarkkitehti Samuli Naamanka vuonna 1997. Sitä käytetään julkisivuihin, sisustuksiin, erilaisiin muureihin esimerkisi melumuureihin ja betonilaattoihin.

## Menetelmä
Menetelmää voidaan käyttää vain niissä betonituotteissa jotka valetaan vaakatasossa ja se ei sovellu siten paikalla valettavaksi. Menetelmässä käytetään erilaisia painotekniikoita joilla painetaan pintahidasteaineita sisältävä kuvio erikoiskalvolle, joka on paperia jossa on erikoispinnoite. Kalvo asetetaan elementtinmuotin pohjalle, jonka jälkeen muottiin valetaan betoni. Kohdissa joihin tulee kuvioita on painettu pintahidastinta. Hidasteaineen täytyy olla kosteaa silloin kun betoni valetaan sen päälle jotta se estäisi betonin kovettumisen. Kun betoni on kovettunut muotti sen ympäriltä puretaan. Betonin pinnalla on kuvio jonka kohdalta betoni ei ole kovettunut pintahidastimen takia. Kovettumaton pintasementti pestään pois painepesurilla jolloin betonin pinnasta tulee pesubetonista muodostunut kuvio tulee näkyviin. Kuvion muodostaa sileän betonipinnan ja pesubetonipinnan välinen kontrasti.

Graafista betona voidaan muunnella käyttämällä normaalia harmaata sementtiä tai valkosementtiä. Sementti voidaan myös värjätä pigementillä ja kiviaineella voidaan muunnella muodostuvan kuvan kuvioiden väriä.

## Esimerkkejä käyttökohteista
Graafista betonia on käytetty Suomessa muun muassa Hämeenlinnan maakunta-arkiston ja porvoolaisen Albert Edelfeltin koulun julkisivuissa.

## Kuvia
; Albert Edelfeltin koulu, Porvoo

Tiedosto:Albert Edelfeltin koulu 1.jpg|Albert Edelfeltin koulu, Por­voo (2009). Ark­ki­teh­ti­toi­mis­to Leena Yli-Lonttinen Ky. *Lai­van­ra­ken­ta­jat* nä­kyy lip­pu­tan­gon oi­kea­l­la puo­lel­la. 
Tiedosto:1 Laivanrakentajat graafinen betoni 1.jpg|Albert Edelfeltin *Lai­van­ra­ken­ta­jat* (1886) on iku­is­tet­tu graa­fi­seen be­to­niin. Teo­kses­sa kol­me poi­kaa takiloi leik­ki­lai­vaa.
Tiedosto:2 Laivanrakentajat gr bet pojan pää 1.jpg|Lä­hi­ku­va va­sem­man­puo­lei­sen po­jan pää­stä. Ku­vi­on vaa­leis­sa koh­dis­sa pin­nas­sa on puh­das­va­lu­pin­tai­nen be­to­ni ja tum­mis­sa koh­dis­sa tum­ma ki­vi­ai­nes on hie­no­pes­ty esiin.
Tiedosto:3 Laivanrakentajat gr bet pojan pää 2.jpg|De­tal­ji va­sem­man­puo­lei­sen po­jan pää­stä. Ku­va on ras­te­roi­tu sa­no­ma­leh­ti­va­lo­ku­van ta­paan: tum­mi­en pis­tei­den ko­koa ja ti­heyt­tä sää­tämäl­lä saa­daan nä­ky­mään har­maa­sä­vy­jä.
Tiedosto:Kaksi ompelevaa tyttöä ikkunan vieressä 1.jpg|Graa­fis­ta be­to­nia on käy­tet­ty toi­sen ker­ro­ksen ulos­käy­nti­en ver­houk­sis­sa. Tämä on Ate­neu­min ko­ko­el­mis­sa ole­va Edel­fel­tin *Kak­si om­pe­le­vaa tyt­töä ik­ku­nan vie­res­sä* (1888).
Tiedosto:Edelfeltin signeerausta 1.jpg|Lii­kun­ta­sal­in ul­ko­sei­nä­ele­men­teis­sä on ku­vio­ai­hee­na käy­tet­ty tai­tei­li­jan sig­nee­raus­ta.


; Asuinkerrostalo Helsingin Viuhka, Rastila, Helsinki

Tiedosto:Helsingin Viuhka 00.jpg|Asuinkerrostalo Helsingin Viuhka (2017). Arkkit.tsto Konkret Oy.
Tiedosto:Helsingin Viuhka 09.jpg|Helsingin Viuhkan pääty jossa on käy­tet­ty graa­fis­ta be­to­nia. 
Tiedosto:Helsingin Viuhka 11.jpg|Kuvioaihe päädyn seinäelementissä.


## Lähteet

## Aiheesta muualla

* 
* 
* 
*